type: contracts

jurisdiction: EU

text:
 3.9.2015
 SK
 Úradný vestník Európskej únie
 L 230/37
 ROZHODNUTIE SPOLOČNÉHO VÝBORU EHP
 č. 231/2014
 z 24. októbra 2014,
 ktorým sa mení príloha XIII (Doprava) k Dohode o EHP [2015/1455]
 SPOLOČNÝ VÝBOR EHP,
 so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
 keďže:
 (1)
 Rozhodnutie Komisie 2014/209/EÚ z 20. marca 2014 o rovnocennosti skupín vodičských preukazov (1) sa má začleniť do Dohody o EHP.
 (2)
 Rozhodnutím 2014/209/EÚ sa zrušuje rozhodnutie Komisie 2013/21/EÚ z 18. decembra 2012 o rovnocennosti skupín vodičských preukazov (2), začlenené do Dohody o EHP, a preto je potrebné odkaz naň v rámci Dohody o EHP vypustiť.
 (3)
 Príloha XIII k Dohode o EHP by sa preto mala zodpovedajúcim spôsobom zmeniť,
 PRIJAL TOTO ROZHODNUTIE:
 Článok 1
 Znenie bodu 24fb (rozhodnutie Komisie 2013/21/EÚ) prílohy XIII k Dohode o EHP sa nahrádza takto:
 „32014 D 0209: rozhodnutie Komisie 2014/209/EÚ z 20. marca 2014 o rovnocennosti skupín vodičských preukazov (Ú. v. EÚ L 120, 23.4.2014, s. 1).“
 Článok 2
 Znenie rozhodnutia 2014/209/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
 Článok 3
 Toto rozhodnutie nadobúda účinnosť 1. novembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
 Článok 4
 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
 V Bruseli 24. októbra 2014
 Za Spoločný výbor EHP
 predseda
 Kurt JÄGER
 (1) Ú. v. EÚ L 120, 23.4.2014, s. 1.
 (2) Ú. v. EÚ L 19, 22.1.2013, s. 1.
 (3) Ústavné požiadavky neboli oznámené.